| Picidae |
| --- |
| *Picoides nuttallii* |
| Clasificación científica |
| 

|  |  |
| --- | --- |
| Dominio: | Eukaryota |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Piciformes |
| Familia: | **Picidae**Vigors, 1825 |

 |
| Xéneros |
| * *Jynx*
* *Picumnus*
* *Sasia*
* *Nesoctites*
* *Melanerpes*
* *Sphyrapicus*
* *Xiphidiopicus*
* *Campethera*
* *Geocolaptes*
* *Dendropicos*
* *Dendrocopos*
* *Picoides*
* *Veniliornis*
* *Piculus*
* *Colaptes*
* *Celeus*
* *Dryocopus*
* *Campephilus*
* *Picus*
* *Dinopium*
* *Chrysocolaptes*
* *Gecinulus*
* *Sapheopipo*
* *Blythipicus*
* *Reinwardtipicus*
* *Meiglyptes*
* *Hemicircus*
* *Mulleripicus*
 |

Os **pícidos**, coñecidos en galego como **petos** ou **picapaus** (**Picidae**) son unha gran familia de aves da orde das Piciformes que inclúe 218 especies. Teñen unha distribución cosmopolita, coa excepción de Australia, Madagascar e as rexións polares extremas. Poden ser sedentarias ou migratorias; moitas especies fican na mesma área durante anos, mentres que outras viaxan grandes distancias dende as súas zonas de reprodución ás zonas de invernada.

En Galicia habitan 6 especies desta familia.

Descrición
----------

O tamaño das aves desta familia varía entre os 20 e os 59 cm. A plumaxe da maioría das especies é predominantemente verde rechamante, morado e laranxa, aínda que moitos petos presentan certa cantidade de amarelo e rosa. Nos petos moitas especies mostran partes vermellas e beis na cabeza e o abdome. Os membros da familia **Picidae** teñen fortes peteiros, para tradear e tamborilear nas árbores, e linguas finas, puntiagudas e con pequenas cerdas, para extraer a comida.

Os petos que viven en África posúen pés zigodáctilos, é dicir, con catro dedos, dous apuntando cara adiante e dous cara atrás. Esta distribución dos dedos é moi útil para sosterse e gabear polas ramas e troncos das árbores nos que viven.

Comportamento
-------------

### Alimentación

Normalmente aliméntanse de insectos, vermes e larvas que poden atopar durante todo o ano, capturándoas baixo a codia, no interior das árbores ou en troncos caídos.

### Reprodución

Todas as especies da familia **Picidae** aniñan en buratos. Os petos furan nas árbores os seus propios niños. Os niños furados normalmente só están forrados cos anacos de madeira producidos mentres se construía o burato. Moitas especies de petos furan un niño por tempada. Leva aproximadamente un mes o terminar o traballo. Os niños abandonados adoitan ser empregados por outras moitas aves e animais.

Os membros da familia Picidae son tipicamente monógamos. A parella traballa xunta para construír o niño, chocar os ovos e sacar adiante ao pito. No entanto, na maioría das especies, o macho realiza a maior parte da escavación do niño, e realiza a quenda de noite ao chocar os ovos. Unha niñada consiste tipicamente en 2 a 5 ovos, os cales son brancos e redondeados. Os ovos son incubados durante uns 11 a 14 días antes da eclosión. Daquela o pito tardará uns 18 a 30 días antes de estar listo para abandonar o niño.

En Galicia
----------

En Galicia existen 6 especies pertencentes á orde *Picidae*. Delas, 5 pódense atoparse durante todo o ano (*Picus viridis*, *Dryocopus martius*, *Dendrocopos major*, *Dendrocopos medius* e *Dendrocopos minor*) e 1 é estival (*Jynx torquilla*).

**Picidae**| EspecieAutoridade, ano | Nome vulgar | EC | Distribución | Imaxe | Poboación |
| --- | --- | --- | --- | --- | --- |
| **Picus viridis**Linnaeus, 1758 | **Peto verdeal** | **LC** |  |  |  |
| **Dryocopus martius**Linnaeus, 1758 | **Peto negro** | **EN** |  |  |  |
| **Dendrocopos major**Linnaeus, 1758 | **Peto real** | **LC** |  |  |  |
| **Dendrocopos medius**Linnaeus, 1758 | **Peto mediano** | **EN** |  |  |  |
| **Dendrocopos minor**Linnaeus, 1758 | **Peto pequeno** | **NT** |  |  |  |
| **Jynx torquilla**Linnaeus, 1758 | **Peto formigueiro**  | **VU** |  |  |  |  |

Notas
-----

1. ↑  Definicións no *Dicionario da Real Academia Galega* e no Portal das Palabras para *peto*.
2. ↑  Definicións no *Dicionario da Real Academia Galega* e no Portal das Palabras para *picapau*.
3. ↑  Xosé Manuel Penas Patiño & Carlos Pedreira López & Calros Silvar (2005). Baía Edicións. ed. *Guía das aves de Galicia*. ISBN 84-87674-06-2.

Ligazóns externas
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pícidos*** |

|  |  |
| --- | --- |
| Control de autoridades | 
* Wd: Q25439
* AAT: 300310548
* BNCF: 5122
* BNF: 123258165
* BRE: 1973309
* EBID: ID
* GND: 4182116-6
* JSTOR: woodpeckers
* LCCN: sh85101957
* MAG: 2776190662
* NDL: 00566043
* NKC: ph119331

 |

|  |  |
| --- | --- |
| Identificadores taxonómicos | 
* Dyntaxa: 2002098
* EOL: 1595
* EPPO: 1PICIF
* FE: 10840
* FE-New: ID
* Fossilworks: 39438
* GBIF: 9333
* iNaturalist: 17599
* IRMNG: 104832
* ITIS: 178148
* NBN: NBNSYS0000000957
* NCBI: 9220
* Soortenregister: 139829
* WoRMS: 1459901

 |